## ส่วนที่ 1

## สภาพทั่วไป

โรงเรียนควนเนียงวิทยา เป็นสถานศึกษาในสังกัดสำนักงานเขตพื้นที่การศึกษามัธยมศึกษาที่ 16 สำนักงานคณะกรรมการการศึกษาขั้นพื้นฐาน กระทรวงศึกษาธิการ ให้บริการการศึกษาแก่ชุมชนในระดับช่วงชั้นที่ 3-4 ( ม.1-ม.6) จัดเป็นโรงเรียนขนาดกลาง มีการจัดการศึกษาขั้นพื้นฐานที่เป็นไปตามนโยบายและมาตรฐานการศึกษาสามารถรองรับนักเรียนในเขตพื้นที่บริการได้อย่างทั่วถึงมีคุณภาพและเป็นธรรม ตลอดจนบริการการศึกษาโดยให้ชุมชนมีส่วนร่วมภายใต้การสนับสนุนของคณะกรรมการสถานศึกษา มีโครงสร้างการบริหารงานออกเป็น 5 กลุ่มงาน ดังนี้

 1. กลุ่มบริหารวิชาการ

 2. กลุ่มบริหารทั่วไป

 3. กลุ่มบริหารงบประมาณ

 4. กลุ่มบริหารงานบุคคล

 5. กลุ่มบริหารกิจการนักเรียน

**สภาพทั่วไปของสถานศึกษา**

**1. ข้อมูลทั่วไป**

 1.1 ชื่อสถานศึกษา โรงเรียนควนเนียงวิทยา ตั้งอยู่เลขที่ 709 หมู่ที่ 2 ตำบลรัตภูมิ อำเภอควนเนียง จังหวัดสงขลา รหัสไปรษณีย์ 90220 โทรศัพท์ 074-386443 โทรสาร 074-386015 WebSite : www.kornor.ac.th สังกัดสำนักงานเขตพื้นที่การศึกษามัธยมศึกษา เขต 16

 1.2 เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6

 1.3 มีเนื้อที่ประมาณ 31 ไร่ 3.1 ตารางวา มีพื้นที่เขตบริการอำเภอควนเนียง ซึ่งประกอบไปด้วย 4 ตำบล คือ ตำบลรัตภูมิ ตำบลบางเหรียง ตำบลห้วยลึก ตำบลควนโส

 1.4 ประวัติโรงเรียนโดยย่อ

 เนื่องจากประชาชนชาวควนเนียงและชาวบ้านในละแวกใกล้เคียงมีความเห็นว่า หมู่บ้าน

ควนเนียงเป็นหมู่บ้านใหญ่แวดล้อมตำบลต่างๆ ถึง 6 ตำบล ประชาชนหนาแน่นและมีความเจริญหลาย ๆ ด้าน แต่ไม่มีโรงเรียนมัธยมศึกษาในละแวกใกล้เคียง ทำให้นักเรียนในท้องถิ่นต้องเดินทางไปเรียนหนังสือในระยะทางไกลยิ่งประสบความลำบากในการเดินทางเป็นอย่างมากจึงได้ตั้งตัวแทน คือ นายสมนึก นันทวงศ์ กำนันตำบลรัตภูมิ อำเภอรัตภูมิ จังหวัดสงขลา เป็นประธานฝ่ายฆราวาส ร่วมด้วย พระอธิการแก้ว เกศโร เจ้าอาวาสวัดควนเนียง ตำบลรัตภูมิ อำเภอรัตภูมิ (กิ่งอำเภอควนเนียง) จังหวัดสงขลา และคณะกรรมการได้ทำหนังสือเพื่อขอเปิดโรงเรียนมัธยมประจำตำบลขึ้น และส่งเรื่องผ่านขั้นตอนขึ้นไป จากอำเภอไปจังหวัด

โดยระบุจะจัดตั้งในที่ดินสาธารณประโยชน์ในเขตสุขาภิบาลตำบลควนเนียง ซึ่งตั้งอยู่หมู่ที่ 7 รัตภูมิ

กิ่งอำเภอรัตภูมิ จังหวัดสงขลา

 เมื่อได้รับอนุมัติจากกรมสามัญศึกษาในปี 2520 คณะกรรมการดำเนินการก่อสร้างก็ได้ร่วมกันดำเนินการก่อสร้างขึ้นมาในที่ดินสาธารณประโยชน์ในเนื้อที่ประมาณ 35 ไร่ ซึ่งเดิมเป็นที่พักผ่อนหย่อนใจ และสนามกีฬาประชาชนของสุขาภิบาลควนเนียง จึงได้ดำเนินการขอใช้ที่ดินไปตามลำดับ จนกระทั่งถึงกระทรวงมหาดไทยอนุญาตให้ใช้ที่ดินแห่งนี้มีเนื้อที่ไม่ครบ 35 ไร่ ตามที่กรมสามัญศึกษากำหนด นายชม เพ็งผ่อง ครูใหญ่โรงเรียนวัดคงคาวดี และนายเลี่ยง วรรณะ จึงได้บริจาคที่ดินซึ่งมีอาณาเขตติดต่อกันทางด้านทิศตะวันออกของโรงเรียน จำนวน 3 ไร่ เมื่อจังหวัดแจ้งให้อำเภอดำเนินการก่อสร้างอาคารเรียนชั่วคราวกึ่งถาวรขึ้นตามแบบของกรมสามัญศึกษา จำนวน 8 ห้องเรียน เพื่อรับนักเรียนตามหลักสูตรใหม่ กรมสามัญศึกษาได้อนุมัติเปิดรับนักเรียนในปีการศึกษา 2521 สำหรับนักเรียนชั้นมัธยมศึกษา 1 (ม.1) จำนวน 2 ห้องเรียน และชั้นมัธยมศึกษา (ม.ศ.1) จำนวน 2 ห้องเรียน รวม 4 ห้องเรียน พร้อมครุภัณฑ์ คณะกรรมการเริ่มลงมือก่อสร้างโดยมีประชาชนในท้องถิ่นร่วมบริจาค เช่น เสาคอนกรีตเสริมเหล็ก และหลังคามุงกระเบื้องลอนคู่ ใช้งบประมาณ 75,340 บาท (เจ็ดหมื่นห้าพันสามร้อยสี่สิบบาทถ้วน) การก่อสร้างเป็นไปโดยเรียบร้อย ขาดแต่ฝา และไม่ได้ลาดพื้นซีเมนต์ สามารถใช้เป็นที่เรียนได้ มีศึกษาธิการอำเภอรัตภูมิรักษาการในตำแหน่งครูใหญ่ อมากรมสามัญศึกษาได้แต่งตั้ง

นายไพบูลย์ เสรีรัตน์ ครูใหญ่โรงเรียนศิริราษฎร์สามัคคี อำเภอมายอ จังหวัดปัตตานี มาปฏิบัติหน้าที่ในฐานะครูใหญ่โรงเรียนนี้เป็นคนแรก มีนายน้อม เจริญศรี ศึกษาธิการอำเภอรัตภูมิมาเป็นประธานเปิดโรงเรียน

สัญลักษณ์

อักษรย่อ ค.น.

เครื่องหมายประจำโรงเรียน จักร กับ คบเพลิง

หมายถึง ชาวควนเนียงรู้จักใช้ วิถีทาง

แห่งปัญญาไปสู่ความสำเร็จแห่งชีวิต

คำขวัญโรงเรียน เรียนดี กีฬาเด่น เน้นจรรยา

รักษาสิ่งแวดล้อม พร้อมเชิดชูสถาบัน

คติพจน์โรงเรียน “ อตฺตานํ ทมยนฺติ ปณฺฑิตา”

หมายถึง บัณฑิตย่อมฝึกตน

ปณิธานโรงเรียน “ ผนึกแรงผสานใจ

 ก้าวเคียงไหล่อย่างพร้อมเพรียง

จุดมุ่งหมายคือชื่อเสียง

 นำควนเนียงขึ้นเคียงเมือง”

วิสัยทัศน์ โรงเรียนควนเนียงวิทยาจัดการศึกษาสู่มาตรฐานสากล สร้างคนดี มีจิตอาสา สืบสานภูมิปัญญา รักษาสิ่งแวดล้อม น้อมนำหลักปรัชญาของเศรษฐกิจพอเพียง

เอกลักษณ์โรงเรียน ส่งเสริมภูมิปัญญาท้องถิ่น

อัตลักษณ์ ยิ้ม ไหว้ ทักทายกัน

**2. ข้อมูลผู้บริหาร**

 2.1 ผู้อำนวยการโรงเรียน นายศักดินันท์ เหมมัน

 วุฒิการศึกษาสูงสุด ศิลปศาสตร์มหาบัณฑิต (ศศ.ม.) สาขา หลักสูตรและการสอน

วิชาเอก การสอนสังคมศึกษา จากมหาวิทยาลัยเกษตรศาสตร์ กรุงเทพมหานคร ดำรงตำแหน่งที่โรงเรียนนี้ตั้งแต่วันที่ 9 พฤศจิกายน 2559 จนถึงปัจจุบัน

 2.2 รองผู้อำนวยการ จำนวน - คน

**3. ข้อมูลนักเรียน** ( ข้อมูล ณ วันที่ 10 เดือน ธันวาคม พ.ศ. 2561 )

|  |  |  |
| --- | --- | --- |
| **ชั้น** | **จำนวนนักเรียน** | **จำนวนห้องเรียน** |
| **เพศชาย** | **เพศหญิง** | **รวม** |
| มัธยมศึกษาปีที่ 1 | 153 | 136 | 289 | 8 |
| มัธยมศึกษาปีที่ 2 | 130 | 128 | 258 | 8 |
| มัธยมศึกษาปีที่ 3 | 96 | 137 | 233 | 8 |
| มัธยมศึกษาปีที่ 4 | 41 | 81 | 122 | 4 |
| มัธยมศึกษาปีที่ 5 | 27 | 61 | 88 | 4 |
| มัธยมศึกษาปีที่ 6 | 20 | 73 | 93 | 4 |
| **รวม** | 4 | 615 | 1,083 | 36 |

หมายเหตุ : ครูที่สอนหลายระดับ สอนระดับใดมากที่สุดให้นับรวมในระดับนั้น

1. จำนวนนักเรียนทั้งหมดในโรงเรียน 1,083 คน จำนวนห้องเรียนทั้งหมด 36 ห้อง

2. จำนวนนักเรียนเฉลี่ยต่อห้อง 30 คน

3. อัตราส่วนนักเรียน : ครู เท่ากับ 19 : 1

4. ร้อยละของนักเรียนที่อยู่ในเขตพื้นที่บริการของสถานศึกษา 60

 5. จำนวนนักเรียนที่มีสมรรถภาพทางกายตามเกณฑ์ของกรมพลศึกษาหรือสำนักงานกองทุนสนับสนุนการสร้างเสริมสุขภาพ (สสส.) 1,027 คน คิดเป็นร้อยละ 94.83

 6. จำนวนนักเรียนที่มีน้ำหนักส่วนสูงตามเกณฑ์ของกรมอนามัย 1,025 คน คิดเป็นร้อยละ 94.64

 7. จำนวนนักเรียนที่มีความบกพร่องเรียนร่วม 15 คน คิดเป็นร้อยละ 1.39

 8. จำนวนนักเรียนมีภาวะทุพโภชนาการ - คน คิดเป็นร้อยละ -

 9. จำนวนนักเรียนปัญญาเลิศ – คน คิดเป็นร้อยละ -

 10 จำนวนนักเรียนต้องการความช่วยเหลือเป็นพิเศษ 15 คน คิดเป็นร้อยละ 1.39

 11. จำนวนนักเรียนที่ลาออกกลางคัน (ปัจจุบัน) 25 คน คิดเป็นร้อยละ 2.31

 12. สถิติการขาดเรียนเฉลี่ย/เดือน 20 คน คิดเป็นร้อยละ 1.85

 13. จำนวนนักเรียนที่เรียนซ้ำชั้น 5 คน คิดเป็นร้อยละ 0.46

 14. จำนวนนักเรียนที่จบหลักสูตร

 ม.3 จำนวน 233 คน คิดเป็นร้อยละ 100

 ม.6 จำนวน 93 คน คิดเป็นร้อยละ 100

 15. จำนวนนักเรียนที่เข้าร่วมกิจกรรมศิลปะ ดนตรี นาฏศิลป์ วรรณคดีและนันทนาการ 1,083 คน คิดเป็นร้อยละ 100

 16. จำนวนนักเรียนที่มีคุณลักษณะเป็นลูกที่ดีของพ่อ แม่ ผู้ปกครอง 1,083 คน คิดเป็นร้อยละ 100

 17. จำนวนนักเรียนที่มีคุณลักษณะเป็นนักเรียนที่ดีของโรงเรียน 1,083 คน คิดเป็นร้อยละ 100

 18. จำนวนนักเรียนที่ทำกิจกรรมบำเพ็ญประโยชน์ต่อสังคมทั้งในและนอกสถานศึกษา 1,085 คน คิดเป็นร้อยละ 100

 19. จำนวนนักเรียนที่มีบันทึกการเรียนรู้จากการอ่านและการสืบค้นจากเทคโนโลยีสารสนเทศอย่างสม่ำเสมอ 1,083 คน คิดเป็นร้อยละ 100

 20. จำนวนนักเรียนที่ผ่านเกณฑ์การประเมินความสามารถในการปรับตัวเข้ากับสังคมตามที่กำหนดในหลักสูตรสถานศึกษา 1,083 คน คิดเป็นร้อยละ 100

 21. จำนวนนักเรียนที่มีบันทึกการเรียนรู้จากการอ่านและการสืบค้นจากเทคโนโลยีสารสนเทศอย่างสม่ำเสมอ 1,075 คน คิดเป็นร้อยละ 99.26

22.จำนวนนักเรียนที่ผ่านการประเมินความสามารถด้านการคิด ตามที่กำหนดในหลักสูตรสถานศึกษา 1,075 คน คิดเป็นร้อยละ 99.26

23. จำนวนนักเรียนที่ผ่านเกณฑ์การประเมินตามความสามารถในการปรับตัวเข้ากับสังคมตามที่กำหนดในหลักสูตรสถานศึกษา 1,083 คน คิดเป็นร้อยละ 100

24.นักเรียนส่วนใหญ่ (มากกว่าร้อยละ 95) นับถือศาสนา พุทธ

**4. ข้อมูลครูและบุคลากร**

1. จำนวนบุคลากร

|  |  |  |  |  |
| --- | --- | --- | --- | --- |
| ประเภทบุคลากร | จำนวน | ระดับการศึกษาสูงสุด | อายุเฉลี่ย(ปี) | ประสบการณ์เฉลี่ย (ปี) |
| รวม | ชาย | หญิง | ต่ำกว่าป.ตรี | ปริญญาตรี | ปริญญาโท | ปริญญาเอก |
| ผู้บริหาร | 1 | 1 |  |  |  | 1 |  | 56 |  |
| ครูประจำการ  | 50 | 10 | 40 |  | 31 | 19 |  | 40 |  |
| ครูอัตราจ้าง/ช่วยสอน | 7 | 4 | 3 |  | 7 |  |  | 30 |  |
| นักการ/ภารโรง | 2 | 2 |  | 2 |  |  |  | 45 |  |
| พนักงานราชการ | 1 |  | 1 |  | 1 |  |  | 45 |  |
| ลูกจ้างชั่วคราว | 11 | 4 | 7 |  |  |  |  | 30 |  |

2. มีครูที่สอนตรงตามความถนัด 57 คน (คิดเป็นร้อยละ 100)

3. มีครูที่สอนตรงตามวิชาเอก 57 คน (คิดเป็นร้อยละ 100)

4. จำนวนชั่วโมงสอนเฉลี่ยต่อสัปดาห์ 22/ สัปดาห์/ คน

**5. สภาพชุมชนโดยรวม**

 5.1 สภาพชุมชนรอบบริเวณโรงเรียนมีลักษณะ.เป็นชุมชนเมือง พื้นที่อยู่ในเขตหมู่ที่ 2 ตำบลรัตภูมิ อำเภอควนเนียง จังหวัดสงขลา พื้นที่รอบบริเวณเป็นที่พักอาศัย หน่วยงานของรัฐ สวนสาธารณะพื้นที่เกษตรกรรม บริเวณใกล้เคียงโดยรอบโรงเรียน ได้แก่ ที่ว่าการอำเภอควนเนียง สถานีรถไฟ สถานีตำรวจภูธร ไปรษณีย์โทรเลขโรงพยาบาลควนเนียงธนาคารออมสิน , ธ.ก.ส. , ดคงคาวดี (หลวงพ่อสงค์)

ทิศเหนือ ติดต่อ หมู่ที่ ๗ ตำบลรัตภูมิ อำเภอควนเนียง

ทิศใต้ ติดต่อ ถนนสายควนเนียง - ปากจ่า

ทิศตะวันออก ติดต่อ ถนนเข้าหมู่บ้านสายควนเนียง - ต้นตอ

ทิศตะวันตก ติดต่อ เข้าหมู่บ้านในเขตเทศบาลตำบลควนเนียง

 มีประชากรประมาณ 30,077 คนบริเวณใกล้เคียงโดยรอบโรงเรียน ได้แก่

 1. ชุมชนประมงปากบางและปากรอ อาศัยอยู่ทางทิศตะวันออก ห่างจากโรงเรียนประมาณ 7-12 กิโลเมตร อาชีพ ลูกจ้างเรือประมงทะเล และทำประมงในคลองเล็กๆ น้อยๆ

 2. ชุมชนค้าขายตลาดควนเนียง อาศัยอยู่ทางทิศตกเฉียงใต้ ห่างจากโรงเรียนประมาณ 1 กิโลเมตร อาชีพ ค้าขายที่มีกิจการเป็นของตนเอง และเช่าร้านขายของ

 3. ชุมชนเกษตรทั่วไป กระจายตัวอาศัยอยู่ทั่วไปรัศมีตั้งแต่ 1-15 กิโลเมตร อาชีพเพาะปลูกพืชล้มลุกและเลี้ยงสัตว์

 4. ชุมชนรับจ้างทั่วไป อาศัยอยู่ร่วมกับชุมชนค้าขายและชุมชนเกษตร อาชีพงานกรรมกรก่อสร้าง แบกหามสินค้าในตลาด รายได้ไม่แน่นอน

 อาชีพหลักของชุมชน คือ เกษตรกรรม ( ประมงน้ำจืด ทำนา ทำสวน ) ประเพณี / ศิลปวัฒนธรรมท้องถิ่นที่เป็นรู้จักโดยทั่วไป คือ มโนราห์ หนังตะลุง

 ประชากรส่วนใหญ่นับถือศาสนา พุทธ

 ประเพณี/ศิลปวัฒนธรรมท้องถิ่นที่เป็นที่รู้จักโดยทั่วไป คือ การทำบุญวันสารทเดือนสิบ

วันเข้าพรรษา วันออกพรรษา ทำบุญตักบาตร งานลอยกระทง งานสงกรานต์ การเลี้ยงวัวชน และไก่ชน

 5.2 ผู้ปกครองส่วนใหญ่จบการศึกษาระดับ ประถมศึกษา (คิดเป็นร้อยละ 47.16)

 อาชีพหลัก คือ การเกษตร (คิดเป็นร้อยละ 74.42)

 ส่วนใหญ่นับถือศาสนาพุทธร้อยละ 95 ศาสนาอิสลามร้อยละ 3 ศาสนาอื่น ร้อยละ 2

 ฐานะทางเศรษฐกิจ / รายได้โดยเฉลี่ย ต่อครอบครัว ต่อปี 29,750 บาท

 จำนวนคนเฉลี่ยต่อครอบครัว 4 คน

 5.3 ผู้ปกครองส่วนใหญ่จบการศึกษาระดับ ประถมศึกษาปีที่ 6

 ประกอบอาชีพ (คิดเป็นร้อยละ) เกษตรกรรมร้อยละ 78 , รับราชการ ร้อยละ 14

รัฐวิสาหกิจ ร้อยละ 8 , อื่น ๆ ร้อยละ 10

**สภาพภูมิประเทศ**

 พื้นที่ทิศตะวันออก ซึ่งติดทะเลสาบสงขลาเป็นที่ราบลุ่มเหมาะกับการทำนา พื้นที่ตอนกลางและทิศตะวันตกเป็นที่ดอนมีเนินดินเรียงเหมาะกับการทำสวน สภาพดินฟ้าอากาศ สภาพโดยทั่วไปเป็นเขตร้อนชื้น มีอากาศอบอุ่น ฝนตกตลอดปี ถ้าแบ่งเป็นฤดูจะแบ่งออกได้ 2 ฤดู คือ ฤดูร้อน **และฤดูฝน**

**สภาพภูมิอากาศ**

 ฤดูร้อน เริ่มตั้งแต่ เดือน กุมภาพันธ์ ถึง เดือน เมษายน รวม 3 เดือน ฤดูฝน เริ่มตั้งแต่ เดือนพฤษภาคม ถึง เดือน มกราคม รวม 9 เดือน ฤดูฝนโดยเฉพาะตั้งแต่เดือนตุลาคมถึงเดือนพฤศจิกายน เป็นเดือนที่มีฝนตกชุกที่สุด

5.4 โอกาสและข้อจำกัดของโรงเรียน โรงเรียนควนเนียงวิทยา ตั้งอยู่ที่ 709 หมู่ 2 ต. รัตภูมิ

 อ. ควนเนียง จังหวัดสงขลา อยู่ในเขตเทศบาล มีการคมนาคมสะดวก สามารถเดินทางได้หลายเส้นทาง ทำให้สามารถติดต่อสื่อสารกับหน่วยงานทั้งภาครัฐและภาคเอกชนได้อย่างสะดวกรวดเร็ว โรงเรียนได้รับการสนับสนุนทางด้านการจัดการศึกษาจากชุมชนอย่างต่อเนื่อง

 **โอกาสของโรงเรียน**

 1. สถาบันส่งเสริมการสอนวิทยาศาสตร์และเทคโนโลยี สนับสนุนการพัฒนาครูวิทยาศาสตร์ และคณิตสาสตร์ในโครงการโรงเรียนผู้นำการเปลี่ยนแปลง

 2. ภูมิปัญญาท้องถิ่นเข้ามามีส่วนร่วมในการให้ความรู้และประสบการเรียนรู้แก่นนักเรียนในสาขาวิชาต่าง ๆ

 3. องค์การบริหารส่วนจังหวัดสนับสนุนการพัฒนาครูด้าน ICT

 4. ความพร้อมของบุคลกรในการพัฒนาตนเองและการพัฒนาการเรียนการสอน

 5. สถาบันราชภัฏสงขลาส่งนักศึกษาฝึกประสบการณ์มาช่วยสอนนักเรียน

 6. ได้รับการคัดเลือกเข้าโครงการโรงเรียนในฝัน รุ่นที่ 1 และโรงเรียนดีประจำอำเภอ

 7. ชุมชนสนับสนุนกิจกรรมการเรียนการสอนอย่างต่อเนื่อง

**ข้อจำกัดของโรงเรียน**

 1. นักเรียนที่สมัครเข้าเรียนในโรงเรียนจะมีความสามารถน้อย เรียนไม่เก่ง

 2. มีนักเรียน ร้อยละ 4.33 อ่านหนังสือไม่ออก เขียนคำยากไม่ได้

 3. คณะกรรมการสถานศึกษาไม่มีกิจกรรมที่สร้างความสัมพันธ์กับนักเรียน

 4. ผู้ปกครองมีรายได้น้อยขาดปัจจัยส่งเสริมสนับสนุนการศึกษา

 5. ผู้ปกครองมีวุฒิการศึกษาต่ำขาดเทคนิคการอบรมเลี้ยงดูบุตร

 6. ผู้ปกครองของนักเรียนลักษณะครอบครัวเป็นครอบครัวหย่าร้างในอัตราสูง นักเรียนอาศัยอยู่กับญาติขาดความรัก ความอบอุ่น ส่งผลการเอาใจใส่ในการเรียนน้อยลง

**6. ข้อมูลด้านงบประมาณและทรัพยากร**

**6.1 งบประมาณ รายรับ – รายจ่าย**

|  |  |  |  |
| --- | --- | --- | --- |
| รายรับ | จำนวนเงิน (บาท) | รายจ่าย | จำนวนเงิน (บาท) |
| เงินงบประมาณ อุดหนุน(การจัดการเรียนการสอน)เงินรายได้สถานศึกษา | 3,835,0002,568,000 | 1. งบรายจ่ายประจำ /งบดำเนินการ   2. งบพัฒนาคุณภาพการจัดการศึกษา | 4,659,0001,744,000 |
| รวม | 6,403,000 | รวม | 6,403,000 |

**6.2 ข้อมูลด้านทรัพยากร**

 1) คอมพิวเตอร์ตั้งโต๊ะมีจำนวนทั้งหมด 89 เครื่อง

 ใช้เพื่อการเรียนการสอน 105 เครื่อง

 ใช้งานบริหาร 23 เครื่อง

 2) คอมพิวเตอร์พกพา 12 เครื่อง

 3) Tablet ในการสื่อค้น จำนวน 40 เครื่อง

 4) สื่อทัศนูปกรณ์เพื่อการเรียนการสอน

 เครื่องฉายทึบแสง 1 เครื่อง

 โปรเจคเตอร์ 16 เครื่อง

 กระดานอัจฉริยะ 1 เครื่อง

 เครื่องเล่นวีซีดี/ซีดี 8 เครื่อง

 เครื่องโทรสาร 1 เครื่อง

 โทรทัศน์ 8 เครื่อง

**7. ข้อมูลด้านอาคารสถานที่**

 นับตั้งแต่ก่อตั้งเมื่อปี พ.ศ. 2521 โรงเรียนมีการพัฒนามาโดยตลอด ปัจจุบันมีอาคารเรียนถาวร 3 หลัง อาคารประกอบ 5 หลัง หอประชุมแบบ 005/23 1 หลัง บ้านพักครู 8 หลัง บ้านพักผู้บริหาร 1 หลัง บ้านพักนักการภารโรง 1 หลัง ห้องน้ำห้องส้วมนักเรียน 5 หลัง สนามฟุตบอล 1 สนาม และสนามบาสเกตบอล 1 สนาม โดมเอนกประสงค์ 1 หลัง โรงอาหาร 1 หลัง ห้องสมุดมีขนาด

256 ตารางเมตร (คิดเป็นประมาณ 4 ห้องเรียน) มีหนังสือประมาณ 20,000 เล่ม



**โดมเอนกประสงค์**

**8. แหล่งเรียนรู้ ภูมิปัญญาท้องถิ่น**

8.1 ห้องสมุดมีขนาด 300 ตารางเมตร จำนวนหนังสือในห้องสมุด 16,700 เล่ม การสืบค้นหนังสือและการยืม – คืน ใช้ระบบปกติ จำนวนนักเรียนที่ใช้ห้องสมุดในปีการศึกษาที่รายงานเฉลี่ย

400 คน/วัน คิดเป็นร้อยละ 31.5 ของนักเรียนทั้งหมด

8.2 ห้องปฏิบัติการ ได้แก่

 ห้อง ปฏิบัติการคณิตศาสตร์ จำนวน 1 ห้อง

 ห้อง ศูนย์ปฏิบัติการภาษาต่างประเทศ จำนวน 1 ห้อง

 ห้อง ฝึกพลศึกษา จำนวน 1 ห้อง

 ห้อง ปฏิบัติงานช่างโลหะ จำนวน 1 ห้อง

 ห้อง ปฏิบัติงานช่างไม้ จำนวน 1 ห้อง

 ห้อง ปฏิบัติงานอาหาร จำนวน 1 ห้อง

ห้อง ปฏิบัติงานประดิษฐ์ จำนวน 1 ห้อง

ห้อง ปฏิบัติการคอมพิวเตอร์ จำนวน 4 ห้อง

ห้อง ปฏิบัติการวิทยาศาสตร์ จำนวน 4 ห้อง

 ห้อง ปฏิบัติการดนตรีไทย จำนวน 1 ห้อง

 ห้อง ปฏิบัติการดนตรีสากล จำนวน 1 ห้อง

 ห้อง ปฏิบัติการศิลปะ จำนวน 2 ห้อง

 ห้องนาฎศิลป์ จำนวน 1 ห้อง

ห้องดนตรี จำนวน 1 ห้อง

 ห้องโสตทัศนศึกษา จำนวน 1 ห้อง

 ห้องพุทธศาสนา จำนวน 1 ห้อง

 ห้องพยาบาล จำนวน 1 ห้อง

 ห้องออกกำลังกายในร่ม (ฟิตเนส) จำนวน 1 ห้อง

 ห้องภูมิปัญญาท้องถิ่น จำนวน 1 ห้อง

ห้องอาเซียน จำนวน 1 ห้อง

 8.3 คอมพิวเตอร์ตั้งโต๊ะมีจำนวนทั้งหมด 89 เครื่อง คอมพิวเตอร์พกพา 12 เครื่อง ใช้เพื่อ

การเรียนการสอน 12 เครื่อง ใช้ในงานบริหาร 23 เครื่อง เครื่อง Tablet จำนวน 40 เครื่อง มีระบบอินเตอร์เนตความเร็วสูงบริการนักเรียนและครูทุกคนในบริเวณโรงเรียน

 8.4 แหล่งเรียนรู้ภายในโรงเรียน (นอกจากห้องสมุด) และแหล่งเรียนรู้ภายนอกห้องเรียนพร้อมทั้งสถิติการใช้

|  |  |  |  |
| --- | --- | --- | --- |
| **แหล่งเรียนรู้ภายในโรงเรียน** | **สถิติการใช้****(จำนวนครั้ง/ปี)** | **แหล่งเรียนรู้ภายนอกโรงเรียน** | **สถิติการใช้****(จำนวนครั้ง/ปี)** |
| **ชื่อแหล่งเรียนรู้** | **ชื่อแหล่งเรียนรู้** |
| 1. ห้องสมุดกลุ่มสาระสังคม | ตลอดปี | 1. ห้องสมุดประชาชนเทศบาลตำบลควนเนียง | ตลอดปี |
| 2. ห้องพิพิธภัณฑ์ | ตลอดปี | 2. ศูนย์ศิลปะศรีวิชัย บ้านต้นตอ | 10 |
| 3. ห้องโสตทัศนศึกษา | ตลอดปี | 3. บ้านดนตรีครูประทุม บัวเพชร | 10 |
| 4. ห้องปฏิบัติการคณิตศาสตร์  | ตลอดปี | 4. บ้านหนังตะลุงหนังอิ่มเท่ง ศิลปินแห่งชาติ | 5 |
| 5.ห้องสมุดเฉลิมพระเกียรติ | ตลอดปี | 5. ศูนย์ดนตรีไทยโรงเรียนบ้านควนเนียง | 3 |
| 6. สนามบาสเก็ตบอล | ตลอดปี | 6. มหาวิทยาลัยราชภัฏสงขลา | 8 |
| 7. สนามวอลเลย์บอล | ตลอดปี | 7. มหาวิทยาลัยทักษิณสงขลา | 5 |
| 8. สนามเซปัคตะกร้อ | ตลอดปี | 8. วิทยาลัยนาฏศิลป์พัทลุง | 3 |
| 9. สนามฟุตบอล  | ตลอดปี | 9. ศูนย์ศิลปะ สวนสาธารณะเทศบาลนครหาดใหญ่ | 4 |
| 10. ห้องปฏิบัติการฟิสิกส์ | ตลอดปี | 10. สถานที่ท่องเที่ยวเกาะสมุยจ.สุราษฎร์ธานี | 1 |
| 11. ห้องปฏิบัติการเคมี | ตลอดปี | 11.. ศูนย์วิทยาศาสตร์พิพิธภัณฑ์จังหวัดตรัง | 1 |
| 12. ห้องปฏิบัติการชีววิทยา | ตลอดปี | 12. อุทยานวิทยาศาสตร์จังหวัดนครศรีธรรมราช | 1 |
| 13. ห้องปฏิบัติการกายภาพ | ตลอดปี | 13. อุทยานวิทยาศาสตร์ อำเภอหว้ากอ จังหวัดประจวบคีรีขันธ์ | 1 |
| 14. โรงฝึกงาน | ตลอดปี | 14. สนามกีฬาติณสูลานนท์ จังหวัดสงขลา | 4 |
| 15. ห้องปฏิบัติการงานอาชีพและเทคโนโลยี | ตลอดปี | 15. ศูนย์กีฬาและนันทนาการ จังหวัดสงขลา | 5 |
| 16. ห้องปฏิบัติการคอมพิวเตอร์ | ตลอดปี | 16. การกีฬาแห่งประเทศไทย จังหวัดสงขลา | 2 |
| 17. สหกรณ์ร้านค้าโรงเรียน | ตลอดปี | 17. โรงเรียนมหาวชิราวุธ จังหวัดสงขลา | 4 |

|  |  |  |  |
| --- | --- | --- | --- |
| **แหล่งเรียนรู้ภายในโรงเรียน** | **สถิติการใช้****(จำนวนครั้ง/ปี)** | **แหล่งเรียนรู้ภายนอกโรงเรียน** | **สถิติการใช้****(จำนวนครั้ง/ปี)** |
| **ชื่อแหล่งเรียนรู้** | **ชื่อแหล่งเรียนรู้** |
| 18. โรงอาหาร | ตลอดปี | 18. โรงพยาบาลควนเนียง | 5 |
| 19. ห้องปฏิบัติการทางภาษาต่างประเทศ | ตลอดปี | 19. สนามมวยชั่วคราว อำเภอควนเนียง จังหวัดสงลา | 10 |
| 20 ห้องอาเซียน | ตลอดปี | 20. พื้นที่หมู่ที่ ๔ ตำบลรัตภูมิ อำเภอควนเนียง | 2 |
| 21. ห้องสมุดกลุ่มสาระคณิตศาสตร์ | ตลอดปี | 21. อุทยานแห่งชาติหาดนพรัตน์ธารา จังหวัดกระบี่ | 1 |
| 22. ห้องสมุดกลุ่มสาระภาษาไทย | ตลอดปี | 22. โรงไฟฟ้าฝ่ายผลิตภาคใต้ จังหวัดกระบี่ | 1 |
| 23. สถานแดสงพันธ์สัตว์น้ำจังหวัดภูเก็ต | 1 |
| 24. มหาวิทยาลัยสงขลานครินทร์ วิทยาเขตหาดใหญ่ | 1 |

 8.5 ปราชญ์ชาวบ้าน/ภูมิปัญญาท้องถิ่น ผู้ทรงคุณวุฒิ ที่สถานศึกษาเชิญมาให้ความรู้แก่ครู นักเรียน ในปีการศึกษาที่รายงาน

 1. นางกัลยาณี จินดาย้อย ให้ความรู้เรื่อง การทอผ้า

 2. นายเกลื้อม ศิริวัฒน์ ให้ความรู้เรื่อง ศิลปะไทย การแทงหยวก,

 ลายไทย, การปั้นลายไทย

 3. นางสาวจรรยา ประทุมวรรณ ให้ความรู้เรื่อง การแสดงนาฏศิลป์

 4. นายกมล ศรีรัตน์ ให้ความรู้เรื่อง งานจักสาน

 5. นายประคอง สกุลวงศ์ ให้ความรู้เรื่อง งานจักสาน

 6. นายมานะ ฐานะลาโภ ให้ความรู้เรื่องประติมากรรมปูนปั้น

 7 นายธรรม ทองชุมนุม ให้ความรู้เรื่องดนตรีไทยพื้นบ้าน

 8. นางเพลินตา น่ำทอง ให้ความรู้เรื่อง การนวดแผนไทย

 9. นางสาวกิติมา สนธ์ขาว ให้ความรู้เรื่อง การนวดแผนไทย

 10. นายจำนง ฐานะพันธ์ ให้ความรู้เรื่องการพัฒนาทรัพยากรป่าชายเลน

 11. นางออบ นพรัตน์ ให้ความรู้เรื่องงานจักสาน ทอผ้า

 12. นายสรรเสริญ ศรีทวีกูล ให้ความรู้เรื่องการแกะรูปหนังตะลุง

****